Zeronicos/thai-tourist-attraction-text huggingface dataset:
ชื่อสถานที่: สวนนกไทยศึกษา
ชื่อสถานที่ในภาษาอังกฤษ: Thai Bird Garden
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: สวนสัตว์/ศูนย์ฝึกสัตว์/พิพิธภัณฑ์สัตว์
ที่ตั้ง: 26/43 วิสุทธิ์กษัตริย์ - เมืองพิษณุโลก พิษณุโลก 65000 ภาคเหนือ
รายละเอียด: เป็นแหล่งอนุรักษ์เรียนรู้นกที่พบในเมืองไทย บางชนิดเป็นนกหายากใกล้สูญพันธุ์ และบางชนิดได้สูญพันธุ์ไปแล้ว เช่น นกเปล้าหน้าแดง ที่มีความสะดุดตาดุจดังธรรมชาติได้บรรจงแต่งไว้อย่างงดงาม นกเงือกชนหินหน้าตาคล้ายสัตว์ดึกดำบรรพ์ คอเปลือย ไม่มีขน ผมบนหัวทรงพั้งค์ สวยสะดุดตา เป็นตัวเดียวในประเทศไทยที่จัดให้ชม นอกจากนี้ยังได้รวบรวมนกในวรรณคดีไทย อาทิ นกขมิ้น นกโพระดก นกกาเหว่า นกสาลิกาเขียว และนกขุนแผน เพื่อจัดแสดงให้ได้มีโอกาสสัมผัสตัวตนแทนการจินตนาการตามคำบอกเล่าจากหนังสือ และยังมีนกไทยอีกนับร้อยชนิดที่จัดให้ชมและศึกษาอย่างใกล้ชิด นกบางชนิดสามารถเลียนเสียงมนุษย์ สร้างความสนุกสนานให้กับผู้ชมทุกครั้งที่ได้พบเห็นด้วยการส่งเสียงทักทายทั้งภาษาไทยและภาษาอังกฤษ ได้แก่ นกแก้ว นกการะเวก นกอีกหลาย ๆ ชนิดมีเสียงร้องเป็นทำนองเพลงไพเราะจับใจ เช่น นกกระรางคอดำ นกกระรางหัวหงอก นกกางเขนดง เป็นต้น
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-16.30 น.
ช่วงเวลาการเปิดให้บริการของปี: -
ติดต่อ: 0 5521 2540
สถานที่ใกล้เคียง: ตั้งอยู่ตรงข้ามพิพิธภัณฑ์พื้นบ้านจ่าทวี ตำบลในเมือง
ชื่อสถานที่: สวนบุญชอบ เอมอิ่ม
ชื่อสถานที่ในภาษาอังกฤษ: Bunchop Em-im Garden
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ไร่/สวนเกษตร (ฟาร์มสัตว์/ประมง)
ที่ตั้ง: - - คลองกระจง สวรรคโลก สุโขทัย 64110 ภาคเหนือ
รายละเอียด: สวนบุญชอบเอมอิ่ม เป็นแหล่งท่องเที่ยวเชิงเกษตร ในลักษณะสวนไม้ผลผสมผสานที่ดำเนินงานตามวิถีเศรษฐกิจพอเพียง เป็นศูนย์กลางการเรียนรู้ของกรมการศึกษานอกโรงเรียน นักท่องเที่ยวสามารถชมและชิมผลไม้ได้จากสวนแห่งนี้ ผลไม้ที่มีชื่อเสียงคือมะปราง และมะยงชิด ซึ่งจะให้ผลในระหว่างเดือนมกราคม-กุมภาพันธ์ ลุงบุญชอบ เอมอิ่ม ได้ศึกษาและพัฒนาสายพันธุ์มะปราง มะยงชิด จากพื้นที่อื่นมาปลูกในจังหวัดสุโขทัย จนได้มะปรางสายพันธุ์สุโขทัยแท้ มีลักษณะเด่น 5 ประการ ได้แก่ ผลใหญ่เท่าไข่เป็ด ผิวเลือกหนาแข็งไม่ช้ำง่าย เนื้อแน่นไม่มีเสี้ยนในเนื้อ เมล็ดเล็กและแบนลีบ รสชาติหวานสนิทไม่ระคายคอสำหรับมะปรางหวาน และ หวานอมเปรี้ยว สำหรับมะยงชิด จึงได้รับรางวัลมากมายจากหลายสถาบัน กิจกรรมท่องเที่ยวประกอบด้วย รับฟังบรรยายเกี่ยวกับการดำเนินงานของสวน หลังจากนั้น นักท่องเที่ยวจะได้ชมพรรณไม้ การจัดสวนและวิธีการปลูกไม้ผลต่างๆท่ามกลางบรรยากาศร่มรื่น แวะชิมผลไม้ในสวน (เฉพาะในฤดูกาล) และรับฟังวิธีทำการเกษตรที่น่าสนใจ
รายละเอียดในภาษาอังกฤษ: Boonchop Em-im Garden is an agro-tourism destination featuring a mixed orchard operated in line with the principles of sufficiency economy. It serves as a learning center under the Non-Formal and Informal Education Department. Visitors can tour the garden and taste the fruits grown there. The most renowned fruits are Maprang and Mayongchid, which bear fruit between January and February.
Uncle Boonchop Aem-im has studied and developed Maprang and Mayongchid varieties from other regions and planted them in Sukhothai Province. As a result, he has cultivated a distinct Sukhothai variety of Maprang with five key features: fruit the size of a duck egg, thick, firm skin resistant to bruising, dense flesh without fibers, small and flat seeds, and a sweet taste with no irritation for the sweet Maprang. The Mayongchid variety is known for its sweet and slightly sour flavor. These exceptional qualities have earned numerous awards from various institutions.
Tourist activities include listening to a lecture about the garden's operations, followed by a tour of the plant species, garden layout, and fruit cultivation methods in a shady environment. Visitors can also sample fruits (seasonal) and learn interesting agricultural techniques.
จุดเด่น: -
เวลาเปิดให้บริการ: เปิดทุกวัน 9.00 - 17.00 น.
ช่วงเวลาการเปิดให้บริการของปี: -
ติดต่อ: 0816041993, หรืิอ 08 1888 1739
สถานที่ใกล้เคียง: ตั้งอยู่ตำบลคลองกระจง อำเภอสวรรคโลก
ชื่อสถานที่: สาธร พิพิธภัณฑ์ผ้าทองคำ
ชื่อสถานที่ในภาษาอังกฤษ: Gold Textiles Museum
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: 477/2 บ้านหาดเสี้ยว - ดงคู่ ศรีสัชนาลัย สุโขทัย 64130 ภาคเหนือ
รายละเอียด: จัดแสดงเรื่องราวความเป็นมาของผ้าทอมือลายโบราณ ชาวไทพวน บ้านหาดเสี้ยวได้อย่างครบถ้วน ไม่ว่าจะเป็น จก9ลาย ผ้าที่ใช้ในพิธีบวชนาคด้วยขบวนช้าง ผ้าที่ใช้ในพิธีแต่งงาน ซึ่งล้วนเป็นเอกลักษณ์ผ้าทอมือของชาวไทยพวน บ้านหาดเสี้ยวที่สืบทอดต่อกันมานับร้อยปี นอกจากนี้ยังมีผ้าซิ่นทองคำ (ซิ่นไหมคำ) ผืนเก่าที่มีอายุมากกว่า 100 ปี และมผืนใหม่ ซึ่งจัดทอขึ้นเพื่อใช้ในพิธีแต่งงาน ผ้าซิ่นทองคำนี้เป็นผ้าที่มึความประณีตงดงาม ตามแบบฉบับของราชวงศ์ทางเหนือ และร้านยังได้มีการจัดแสดงเรือนไทยของชาวไทยพวนในสมัยโบราณ พร้อมทั้งมีการสาธิตกรรมวิธีในการทอผ้าซิ่นตีนจกของชาวไทยพวนบ้านหาดเสี้ยว
รายละเอียดในภาษาอังกฤษ: It fully showcases the history of the ancient handwoven textiles of the Tai Phuan people from Ban Hat Siao, including the Jok 9 pattern, fabrics used in the monk ordination ceremony with an elephant procession, and fabrics used in wedding ceremonies, all of which are unique to the Tai Phuan handwoven textiles from Ban Hat Siao that have been passed down for hundreds of years.
Additionally, there are both old and new Sinh Thongkham (gold-threaded skirts), with the older fabric being over 100 years old, and the new one woven specifically for wedding ceremonies. This Sinh Thongkham is a beautifully intricate fabric crafted in the traditional northern royal style. The shop also exhibits an ancient Tai Phuan-style house and demonstrates the weaving process of sinh teen chok (a type of foot border weaving) unique to the Tai Phuan people of Ban Hat Siao.
จุดเด่น: -
เวลาเปิดให้บริการ: ทุกวัน 08:30-17.30 น
ช่วงเวลาการเปิดให้บริการของปี: -
ติดต่อ: 0 5567 1143, 0 5563 0119
สถานที่ใกล้เคียง: ตั้งอยู่ตำบลหาดเสี้ยว อำเภอศรีสัชนาลัย
ชื่อสถานที่: อุทยานแห่งชาติคลองวังเจ้า
ชื่อสถานที่ในภาษาอังกฤษ: Klongwangchao National Park
ประเภท: แหล่งท่องเที่ยวทางธรรมชาติ
ชนิด: น้ำตก
ที่ตั้ง: อุทยานแห่งชาติคลองวังเจ้า - - วังเจ้า ตาก 63000 ภาคเหนือ
รายละเอียด: ภายในอุทยานแห่งชาติคลองวังเจ้ามีสถานที่ท่องเที่ยวน่าสนใจหลายแห่งด้วยกัน อันดับหนึ่งที่คุณไม่ควรพลาดคือ น้ำตกเต่าดำ ตั้งอยู่ห่างจากที่ทำการอุทยานฯ ประมาณ 34 กิโลเมตร ซึ่งรถยนต์ที่สามารถเข้าถึงน้ำตกเต่าดำควรเป็นรถยนต์ขับเคลื่อน 4 ล้อเท่านั้น โดยไปตามเส้นทางหมู่บ้านโละโคะจนสุดทางที่ป่าไผ่ จากนั้นเดินเท้าลงเขาประมาณ 500 เมตรจะพบน้ำตก น้ำตกเต่าดำลักษณะเป็นน้ำตกขนาดใหญ่ แบ่งออกเป็น 3 ชั้น แต่ละชั้นมีความสูงกว่า 200 เมตร โดยเฉพาะชั้นที่ 3 ที่มีความสูงประมาณ 270 เมตร รวมแล้วน้ำตกเต่าดำมีความสูงถึง 600 เมตร ซึ่งความงดงามของน้ำตกเต่าดำ คือสายน้ำที่ไหลตั้งฉากลงมาอย่างยิ่งใหญ่ตระการตา
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00-21.00 น.
ช่วงเวลาการเปิดให้บริการของปี: -
ติดต่อ: 055-719-318-9, 055-719-200, 055-719-244
สถานที่ใกล้เคียง: อยู่บริเวณรอยต่อ อำเภอวังเจ้า จังหวัดตาก กับ อำเภอโกสัมพี จังหวัดกำแพงเพชร
ชื่อสถานที่: ไร่ปฐมเพชร
ชื่อสถานที่ในภาษาอังกฤษ: Pathomphet Farm
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ไร่/สวนเกษตร (ฟาร์มสัตว์/ประมง)
ที่ตั้ง: 15/1 หมู่ 6 - คีรีราษฎร์ พบพระ ตาก 63160 ภาคเหนือ
รายละเอียด: ไร่กุหลาบปฐมเพชร “กุหลาบมหัศจรรย์” โดยมีการพัฒนานำดอกกุหลาบมาอบแห้ง และบรรจุลงในโหลแก้วสามารถเก็บไว้ได้นานเป็นปีนี่คือ งานแฮนด์เมดของเกษตรกรที่ทำทุกขั้นตอนพร้อมเสร็จเป็นรายแรก และรายเดียวของไทยจึงเป็นของดีเมืองตาก
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 06.00-18.00 น. โทรจองล่วงหน้า 3 วันเพื่อเตรียมการเรื่องอาหารและคนบรรยาย
ช่วงเวลาการเปิดให้บริการของปี: -
ติดต่อ: 08 9812 7265, 08 9958 0253, 09 3045 0090
สถานที่ใกล้เคียง: ตั้งอยู่เลยวัดเจดีย์ ตำบลช่องแคบ อำเภอพบพระ
ชื่อสถานที่: ศาลสมเด็จพระนเรศวรมหาราช
ชื่อสถานที่ในภาษาอังกฤษ: Somdet Phra Naresuan Maharat Shrine
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: อนุสาวรีย์/อนุสรณ์สถาน
ที่ตั้ง: 105 - ด่านแม่ละเมา แม่สอด ตาก 63110 ภาคเหนือ
รายละเอียด: ศาลสมเด็จพระนเรศวรมหาราช อยู่ตรงข้ามสนามกีฬาเทศบาลแม่สอด สร้างขึ้นเมื่อ ปี พ.ศ.2545 อยูติดกับอุทยานการเรียนรู้วิทยาศาสตร์และสิ่งแวดล้อม ทีปังกรรัศมีโชติ เพื่อรำลึกถึงพระมหากรุณาธิคุณ ครั้นเมื่อพระนเรศวรทรงประกาศอิสรภาพ ณ เมืองแกลง ประเทศสหภาพเมียนมาร์ โดยเสด็จผ่านด่านแม่ละเมา อ.แม่สอดเป็นแห่งแรก ภายในบริเวณศาลสมเด็จพระนเรศวรมหาราช มีรูปปั้นช้างศึกของพระนเรศวรขนาดเท่าของจริง อยู่ภายในสวนที่ตกแต่งไว้อย่างสวยงาม ด้านหน้าศาลยังมีรูปปั้นไก่ชนจำนวนมากที่ประชาชนนำมาแก้บน ทำให้ดูแล้วน่าเลื่อมใส ใครที่เดินทางไปมาอำเภอแม่สอดให้ทำการสักการะ เพื่อความเป็นสิริมงคลในการเดินทาง ประวัติศาลสมเด็จพระนเรศวรมหาราช สมเด็จพระราชสมภพ ณ เมืองพิษณุโลก เมื่อปีเถาะ พุทธศักราช 2098 เป็นพระราชโอรสแห่ง สมเด็จพระมหาราชธรรมราชา และพระวิสุทธิกษัตรี ทรงเป็นวีรกษัตริย์ที่ทรงพระบรมเดชานุภาพทั้งในด้านการรบ และการปกครอง ทรงขยายอาณาเขตของราชอาณาจักรไทยแผ่ไพศาลกว้างไกล ไปทุกสารทิศ ทรงหลั่งน้ำทักษิโณทก ประกาศอิสรภาพ ณ เมืองแครง เมื่อพุทธศักราช 2127 แล้วทรงเสด็จยกทัพ กลับผ่านทางด้านแม่ละเมา อำเภอแม่สอด เถลิงถวัลย์ราชสมบัติ เมื่อพุทธศักราช 2133 เสด็จสวรรคต เมื่อพุทธศักราช 2148 ด้วยวีรกรรมของพระองค์ท่านที่มีต่อพสกนิกรชาวไทยและชาติไทย ชาวเมืองแม่สอดจึงร่วมใจกันสร้างศาลแห่งนี้ ขึ้นเพื่อรำลึกถึงพระมหากรุณาธิคุณที่ทรงได้กอบกู้บ้านเมื่อง ทำให้ชาติไทย ร่มเย็นเป็นนิรันดร์ และดำรงอยุ่เป็นปึกแผ่นตราบจนทุกวันนี้
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-16.30 น.
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตรงข้ามสนามกีฬาเทศบาลนครแม่สอด
ชื่อสถานที่: โบราณสถานคอกช้างเผือก
ชื่อสถานที่ในภาษาอังกฤษ: White Elephant Enclosure Ruins
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: บ้านท่าอาจ - ด่านแม่ละเมา แม่สอด ตาก 63110 ภาคเหนือ
รายละเอียด: คอกช้างเผือก หรือ พะเนียดช้าง ลักษณะทำเป็นกำแพงก่ออิฐมอญสูงประมาณ 1 เมตร กว้างประมาณ 25 เมตร เป็นรูปสอบขนานกันยาวประมาณ 80 เมตร ตามพงศาวดารกล่าวว่า เมือครั้งกรุงสุโขทัยเป็นราชธานี ในสมัยพ่อขุนรามคำแหงมหาราช มะกะโท (คนเลี้ยงช้าง) ซึ่งเป็นหนุ่มชาวมอญได้เข้ารับราชการเป็นขุนวัง และมีโอกาสได้ใกล้ชิดกับนางสร้อยดาว พระธิดาของพ่อขุนรามคำแหงฯ ต่อมาเมื่อครั้งพ่อขุนรามคำแหงฯ ยกทัพไปตีเมืองนครศรีธรรมราช มะกะโท จึงลักพาตัวพระราชธิดาของพ่อขุนรามคำแหงฯ หนีไปอยู่กรุงหงสาวดี และมีหนังสือแจ้งพ่อขุนรามคำแหงฯ ถึงเรื่องราวทั้งหมด ต่อมา มะกะโท ได้ตั้งตัวเป็นกษัตริย์ และสร้างเมืองเมาะตะมะขึ้นเป็นราชธานี พ่อขุนรามคำแหงฯ จึงพระราชทานนามให้ว่า พระเจ้าฟ้ารั่ว เมืองตากในสมัยนั้นถือเป็นชานเมืองของกรุงสุโขทัย ได้มีช้างเผือกเชือกหนึ่งออกอาละวาด พ่อขุนรามคำแหงฯทรงทราบ พระองค์จึงได้ประกอบพิธีเสี่ยงสัตย์อธิษฐานว่า หากช้างเผือกเชือกนี้เป็นช้างคู่บุญบารมีของกษัตริย์นครใด ก็ขอให้ช้างเผือกบ่ายหน้าไปในทิศทางนั้น เมื่อสิ้นคำอธิฐาน ช้างเผือกจึงชูงวงเป็นทักษิณาวรรต เปล่งเสียงร้อง 3 ครั้ง แล้วเดินบ่ายหน้าไปทางทิศตะวันตกถึงชายแดนเมืองตาก พ่อขุนรามคำแหงฯ ทรงแน่พระทัยว่า ช้างเผือกนี้คงเป็นช้างเผือกคู่บารมีของพระเจ้าฟ้ารั่ว จึงแจ้งให้พระเจ้าฟ้ารั่วมารับช้างเผือก ครั้นเมื่อเดินมาถึงเชิงเขาแห่งนี้มีแม่น้ำขวางกั้น ทหารที่ติดตามมาจึงสร้างพะเนียดล้อมช้างเผือกไว้ พ่อขุนรามคำแหงมฯ จึงได้ทำพิธีมอบช้างเชือกให้กับพระเจ้าฟ้ารั่ว ณ ที่บริเวณนี้ ปัจจุบันกรมศิลปากรได้ขึ้นทะเบียนเป็นโบราณสถาน ตามประกาศในราชกิจจานุเบกษา เล่มที่ 105 ตอนที่ 88 ลงวันที่ 16 พฤศจิกายน 2531 หน้า 21
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-18.00 น.
ช่วงเวลาการเปิดให้บริการของปี: -
ติดต่อ: 0 5556 4000
สถานที่ใกล้เคียง: ตั้งอยู่บ้านท่าอาจ ตำบลท่าสายลวด
ชื่อสถานที่: วัดมงคลคีรีเขตร์
ชื่อสถานที่ในภาษาอังกฤษ: Wat Mongkhon Khiri Khet
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: 21 หมู่ 1 - ท่าสองยาง ท่าสองยาง ตาก 63150 ภาคเหนือ
รายละเอียด: หลวงพ่อครูบาสร้อย ขันติสาโร เกิดวันจันทร์ที่ 28 กันยายน 2472 ตรงกับวันขึ้น 7 ค่ำ เดือน 10 ปีมะเส็ง ตำบลละหานทราย อำเภอนางรอง จังหวัดบุรีรัมย์ เมื่อได้ 7 ขวบ โยมบิดา โยมมารดา ถึงแก่กรรมท่านจึงอยู่ในความดูแลของคุณยาย ในวัยเด็กท่านมีโอกาสถวายน้ำตาลแด่พระธุดงค์ และพระธุดงค์รูปนั้นได้กล่าวกับท่านว่าเมื่อโตขึ้นให้บวช จนกระทั้งท่านเรียนจบประถม 4 คุณยายจึงพาไปบวชเณรที่วัดชุมพรใกล้บ้าน มีหลวงพ่อมั่นเป็นพระอุปัชฌาย์ และได้เล่าเรียนการบริกรรมด้วยการตกลูกประคำ เพื่อฝึกสมาธิจนมีจิตใจมั่นคงดีแล้ว หลวงพ่อมั่นจึงสอนอาคมต่างๆ ควบคู่กับการปฏิบัติสมาธิ และออกธุดงค์รุกขมูลไปยังสถานที่ต่างๆ จนล่วงได้อายุ 22 ปี จึงอุปสมบท มีหลวงพ่อมั่นเป็นพระอุปัชฌาย์ หลวงพ่อสุข เป็นพระกรรมวาจาจารย์ และหลวงพ่อสุต เป็นพระอนุสาวนาจารย์ ได้รับฉายาว่า ขันติสาโร หลังจากอุปสมบทแล้วท่านได้กราบลาหลวงพ่อมั่น เพื่อไปฝึกปฏิบัติกรรมฐานกับหลวงพ่อสุข และวิชาต่างๆ ที่สำคัญ คือ การตรวจดูบุญวาสนา และเวรกรรมของผู้ป่วย เพื่อช่วยในการรักษาโรคต่าง ๆ ต่อมาในพ.ศ. 2497 หลวงพ่อสร้อยได้เดินทางเข้ากรุงเทพฯและจำพรรษาที่วัดมหาธาตุ ศึกษาปฏิบัติวิปัสสนากรรมฐานอยู่ถึง 7 เดือน จึงลาพระอาจารย์ชาดกกลับไปเป็นเจ้าอาวาสที่วัดกลางนางรอง จังหวัดบุรีรัมย์ พอออกพรรษาท่านได้ล่ำลาญาติโยมเพื่อออกรุกขมูลไปตามสถานที่ต่าง ๆ จนถึงนครพนมและข้ามไปฝั่งลาว กลับมามุกดาหารเข้าสู่เทือกเขาภูพาน จังหวัดสกลนคร ช่วงนั้นท่านเดินหลงป่ามาทะลุที่จังหวัดอุตรดิตถ์ จนกระทั้งถึงดอยสะเก็ด จังหวัดเชียงใหม่ ท่านได้พบกับหลวงปู่แหวน และได้ศึกษาข้อธรรมต่าง ๆ ระยะหนึ่งจึงกราบลาหลวงปู่แหวน ออกรุกขมูลต่อไปจนถึงอำเภอแม่สะเรียง โดยจำพรรษาที่วัดศรีบุญเรือง พอออกพรรษา ท่านทราบจากญาติโยมว่ามีวัดร้างที่ท่าสองยาง ท่านจึงคิดจะไปอยู่เพื่อปฏิบัติธรรม ในสมัยนั้นการเดินทางลำบากมาก เมื่อเดินทางมาถึงชาวบ้านต่างดีใจที่ได้พบพระสงฆ์ จึงช่วยสร้างกุฎิมุงด้วยใบตองตึงให้ท่านจำพรรษา จนล่วงมาถึงพ.ศ. 2503 หลังฉันอาหารเช้า ท่านเกิดอาการครั่นเนื้อครั่นตัวจึงไปพักผ่อน ปรากฏว่าวิญญาณท่านได้ออกจากร่างเป็นครั้งที่ 2 แต่เพียง 1 วัน ท่านก็ฟื้น ต่อมาในพ.ศ. 2505 ท่านจึงได้สร้างวัดเพื่อให้ถูกต้องมีวิสุงคามวาสี เหมือนกับเทวดาที่รักษาวัดจะทราบเรื่องราว คืนนั้นในสมาธิเทวดาซึ่งเป็นเจ้าที่ได้มาปรากฏและถามท่านถึงความต้องการ ท่านจึงบอกไปว่าจะทำการบูรณะปรับปรุงวัดให้ดีขึ้น ช่วงกำลังก่อสร้างมีเหตุการณ์ต่าง ๆ เกิดขึ้นมากมาย จนถึง พ.ศ. 2506 จึงสร้างเสร็จ ท่านเป็นพระที่สร้างคุณประโยชน์ให้กับชาวบ้านและลูกศิษย์อย่างมากมาย จนถึงวันที่ 19 ธันวาคม 2541 เวลา 07.19 น. ท่านได้หยุดดับธาตุขันธ์ เมื่ออายุ 69 ปี ทิ้งเหลือไว้แต่คุณงามความดีที่ยังคงประทับในหัวใจของลูกศิษย์เสมอมา ถึงแม้ท่านจะดับขันธ์ไปแล้วปัจจุบันร่างของท่านก็ไม่เน่าเปื่อย นักท่องเที่ยวสามารถเดินทางไปกราบนมัสการขอพรเพื่อเป็นสิริมงคลได้ทุกวัน
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-16.30 น.
ช่วงเวลาการเปิดให้บริการของปี: -
ติดต่อ: 055 514 341
สถานที่ใกล้เคียง: ตั้งอยู่ริมทางหลวงสาย แม่สอด-ท่าสองยาง-แม่สะเรียง บริเวณหลักกิโลเมตรที่ 136
ชื่อสถานที่: เมืองเก่าท่าสองยาง
ชื่อสถานที่ในภาษาอังกฤษ: Muang Kao Ta Song Yaw
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: กำแพงเมือง/คูเมือง
ที่ตั้ง: หมู่ 1 บ้านใหม่ - ท่าสองยาง ท่าสองยาง ตาก 63150 ภาคเหนือ
รายละเอียด: ตั้งอยู่บริเวณห้วยลึก ห้วยธาตุริมฝั่งแม่น้ำเมยทางทิศใต้ของชุมชนแม่ต้าน สันนิษฐานว่าเป็นที่ตั้งของเมืองฉอดเก่า จากการสำรวจของกรมศิลปากร เมื่อวันที่ 12 ธันวาคม 2502 พบซากเมืองโบราณอยู่ในป่าด้านทิศใต้บ้านแม่ต้านริมฝั่งแม่น้ำเมย ภายในเมืองโบราณมีแนวเทินดินมีคูคั่นเป็นกำแพงเมืองโบราณ ทางด้านทิศตะวันตก มี 3 ชั้น มีโบสถ์ วิหาร และเจดีย์ 10 แห่ง บ่อน้ำสี่เหลี่ยมกรุอิฐ ลึกประมาณ 20 เมตร 1 บ่อ ลานกว้างบนยอดดอยมีพระเจดีย์แบบเชียงแสน 1 องค์ นอกจากนี้ยังพบก้อนอิฐส่วนมากเป็นแบบสุโขทัย มีอิฐแบบอยุธยาปนอยู่บ้าง ไม่มีปูนสอ รอบโบสถ์ พบกองอิฐวางประจำอยู่ทิศทั้ง 8 เหมือนกับที่พบที่โบราณสถานที่บางแห่งในอำเภอเชียงแสน จังหวัดเชียงราย ใบเสมาพบแผ่นเดียวที่ดอยพระธาตุ พบแผ่นสัมฤทธิ์มีลวดลายสำหรับประดับองค์ระฆังแบบเชียงแสน พบพระพุทธรูปแบบสัมฤทธิ์แบบเชียงแสนหลายองค์ ภายในบริเวณเมืองเก่ามีศาลเจ้าอโมกขละ มีวัดเก่าที่ร้างหลายแห่ง และมีเจดีย์เก่าที่สำคัญ คือ พระธาตุเมืองเก่าห้วยลึก ได้บูรณะหลายครั้งเมื่อ ประมาณปี พ.ศ.2412 มีชาวกระเหรี่ยงชื่อ นายพะสุแฮ ได้ศรัทธา ทำการบูรณะพระเจดีย์องค์นี้จนเป็นผลสำเร็จต่อมาปี พ.ส. 2470 พระอภิชัย (ปี๋) หรือ ประขาวปี๋ ได้บูรณะขึ้นใหม่โดยทำเป็ฯเจดีย์ทรางสี่เหลี่ยมและมีงานประเพณีสรงน้ำพระธาตุ ในวันที่ 19 เมษายนของทุกปี เรียกว่า วันน้ำทิพย์ของชาวบ้านแม่ด้าน บริเวณใกล้เคียงเรียกว่าโบราณสถานทุ่งกากอกพบโบสถ์ วิหาร และเจดีย์ มีผุ้พบพระพุทธรูปสัมฤทธิ์ แบบเชียงแสนกว่า 400 องค์ กำแพงก่อเป็นเทินดิน 2 ชั้น มีคูคั่นหนอง ซึ่งเชื่อกันว่าขุดเอาดินไปทำอิฐ อิฐที่โบสถ์ วิหาร และเจดีย์เป็นแบบสุโขทัย เนื้อข้าวไม่มีแกลบก่ออ้วยปูนสอ พบก้อนหินอยู่รอบโบสถ์ซึ่งเข้าใจว่าใช้แทนใบเสมา
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิด 24 ชั่วโมง
ช่วงเวลาการเปิดให้บริการของปี: -
ติดต่อ: 055 514 341
สถานที่ใกล้เคียง: ตั้งอยู่บ้านใหม่ ตำบลแม่ต้าน อำเภอท่าสองยาง
ชื่อสถานที่: ดอยสอยมาลัย
ชื่อสถานที่ในภาษาอังกฤษ: Doi Soi Malai
ประเภท: แหล่งท่องเที่ยวทางธรรมชาติ
ชนิด: อุทยานแห่งชาติ
ที่ตั้ง: - - เกาะตะเภา บ้านตาก ตาก 63120 ภาคเหนือ
รายละเอียด: ตั้งอยู่ในเขตรักษาพันธุ์สัตว์ป่าแม่ตื่น สภาพเป็นป่าสนเมืองหนาว สูงจากระดับทะเลปานกลาง 1,600 เมตร มีจุดชมวิว และชมทะเลหมอกยามเช้าที่สวยงาม สิ่งที่น่าสนใจคือ สลาแมนเดอร์ หรือจิ้งจกน้ำ สัตว์น้ำดึกดำบรรพ์ที่หายาก ลักษณะเหมือนจิ้งจก ลำตัวสีชมพู นักท่องเที่ยวสามารถกางเต็นท์พักแรมได้บริเวณที่ทำการเขตรักษาพันธุ์สัตว์ป่าฯ
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00-16.00 น.
ช่วงเวลาการเปิดให้บริการของปี: -
ติดต่อ: 088 273 0875
สถานที่ใกล้เคียง: ตั้งอยู่ในเขตรักษาพันธุ์สัตว์ป่าแม่ตื่น
ชื่อสถานที่: อุทยานแห่งชาติดอยสอยมาลัย ไม้กลายเป็นหิน
ชื่อสถานที่ในภาษาอังกฤษ: อุทยานแห่งชาติดอยสอยมาลัย ไม้กลายเป็นหิน
ประเภท: แหล่งท่องเที่ยวทางธรรมชาติ
ชนิด: ซากฟอสซิล
ที่ตั้ง: หมู่ 7 - ตากออก บ้านตาก ตาก 63120 ภาคเหนือ
รายละเอียด: อุทยานแห่งชาติดอยสอยมาลัย ตั้งอยู่ในจังหวัดตาก เป็นแหล่งท่องเที่ยวทางธรณีวิทยาที่สำคัญของประเทศไทย โดยเฉพาะ “ไม้กลายเป็นหิน” ซึ่งได้รับการรับรองจาก Guinness World Records ว่าเป็นไม้กลายเป็นหินที่ยาวที่สุดในโลก  ซึ่งมีความยาวถึง 69.70 เมตร และมีอายุราว 120,000 ปี นับเป็นหนึ่งในซากดึกดำบรรพ์ที่ทรงคุณค่าทางธรณีวิทยาอย่างยิ่ง ภายในอุทยานยังรายล้อมไปด้วยพรรณไม้พื้นถิ่นที่สำคัญ เช่น ทองบึ้งและมะค่าโมง ซึ่งช่วยเสริมให้ภูมิทัศน์โดยรอบร่มรื่นและอุดมสมบูรณ์ เพื่ออนุรักษ์มรดกธรรมชาติอันล้ำค่านี้ มีการสร้างอาคารคลุมหลุมไม้กลายเป็นหินเพื่อป้องกันการผุพังจากสภาพอากาศ พร้อมวางระบบระบายน้ำเพื่อควบคุมความชื้นและรักษาสภาพแวดล้อมโดยรอบให้คงอยู่ในสภาพสมบูรณ์
 
รายละเอียดในภาษาอังกฤษ: Doi Soi Malai National Park, located in Tak Province, is one of Thailand’s most important geotourism destinations. It is especially renowned for its petrified wood, officially recognized by the Guinness World Records as the longest petrified tree in the world, measuring an impressive 69.70 meters in length and estimated to be around 120,000 years old. This ancient fossil is considered a highly valuable geological treasure. The park is also surrounded by rich native vegetation, including significant tree species such as Thong Bueng (Xylia xylocarpa) and Makha Mong (Afzelia xylocarpa), which contribute to the area's lush and tranquil landscape. To preserve this precious natural heritage, a protective structure has been built over the petrified log to shield it from weather-related deterioration, along with a drainage system designed to manage moisture and maintain the surrounding environment in optimal condition.
จุดเด่น: โดดเด่นด้านธรณีวิทยาที่หาได้ยาในระดับโลก คือ "ไม้กลายเป็นหิน" หรือฟอสซิลไม้โบราณขนาดใหญ่ ที่มีความยาวกว่า 69 เมตร และได้รับการยืนยันจาก Guinness World Records ว่าเป็นไม้กลายเป็นหินที่ยาวที่สุดในโลก
เวลาเปิดให้บริการ: 08.00-18.00 น.
ช่วงเวลาการเปิดให้บริการของปี: เดือนพฤศจิกายนถึงกุมภาพันธ์
ติดต่อ: ฝ่ายท่องเที่ยว : 085 871 3306 ประจำสำนักงาน : 096 402 9013
สถานที่ใกล้เคียง: ตรงข้ามโรงพยาบาลบ้านตาก ตำบลตากออก
ชื่อสถานที่: วัดพระพุทธบาทดอยโล้น
ชื่อสถานที่ในภาษาอังกฤษ: Wat Phra Phutthabat Doi Lone
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: หมู่ 3 บ้านฉลอม บ้านตาก-แม่ระมาว เกาะตะเภา บ้านตาก ตาก 63120 ภาคเหนือ
รายละเอียด: เป็นวัดป่าสายปฎิบัติ ภายในวัดบรรยากาศร่มรื่นด้วยป่าเขา มีสิ่งที่น่าสนใจ คือพระมหาสากะยะมุณีศรีสรรเพชร เป็นพระพุทธรูปขนาดใหญ่ที่มีพุทธลักษณะงดงามอย่างยิ่ง หน้าตักกว้าง 20 เมตร สูง 38 เมตร ประดิษฐานอยู่บนเนินเขามองเห็นแต่ไกล และรอยพระพุทธบาทที่อยู่บนเขาสูงชันโดยมีมณฑปสร้างครอบไว้ และบริเวณเดียวกันมีบ่อน้ำธรรมชาติที่ชาวบ้านมีความเชื่อถือว่าเป็นบ่อน้ำทิพย์ มีเรื่องเล่าว่าหากผู้หญิงไปตักน้ำในบ่อนี้น้ำจะแห้ง แต่ผู้ชายตักเท่าไรน้ำก็ไม่หมด ดังนั้นเมื่อถึงเดือนเมษายนของทุกปี หลังงานประเพณีสงกรานต์ ชาวบ้านในเขตตำบลท้องฟ้า และชาวอำเภอบ้านตาก จะจัดงานประเพณีเดินขึ้นเขาเพื่อไปไหว้รอยพระพุทธบาท
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-18.00 น.
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตั้งอยู่ถนนบ้านตาก-แม่ระมาว ห่างจากวัดพระบรมธาตุบ้านตาก 10 กิโลเมตร
ชื่อสถานที่: วัดชลประทานรังสรรค์
ชื่อสถานที่ในภาษาอังกฤษ: Wat Chonprathan Rangsan
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 311 หมู่ 3 บ้านจัดสรร - บ้านนา สามเงา ตาก 63130 ภาคเหนือ
รายละเอียด: เป็นวัดที่กรมชลประทานเป็นผู้สร้าง ห่างจากเขื่อนภูมิพลประมาณ 5 กิโลเมตร สาเหตุที่สร้างเพราะได้มีการสร้างเขื่อนภูมิพล เมื่อเริ่มกักเก็บน้ำทำให้เกิดน้ำท่วมพื้นที่อยู่อาศัยเดิม กรมชลประทานจึงได้อพยพ ประชาชนจากตำบลบ้านนาไปอยู่ในพื้นที่ที่ได้จัดสรรให้ และได้สร้างวัดชลประทานฯ ขึ้นเพื่อทดแทนวัดเก่าจำนวน 8 วัด ที่ถูกน้ำท่วม เมื่อ พ.ศ. 2502 ได้แก่ วัดบ้านห้วย วัดศรีแท่น วัดดอนแก้ว วัดหลวง วัดท่าเดื่อ วัดท่าโป่ง วัดอุมวาบ และวัดพระธาตุลอย โดยประชาชนได้นำพระบรมสารีริกธาตุขององค์สมเด็จพระสัมมาสัมพุทธเจ้า และองค์พระธาตุลอยอันศักดิ์สิทธิ์ ยอดฉัตรเจดีย์ พร้อมศาสนวัตถุต่างๆ เช่น พระพุทธรูปทองสัมฤทธิ์ขนาดและปางต่างๆ หีบลวดลายทองที่บรรจุพระธรรม ตู้ไม้ และสิ่งของเครื่องใช้จำเป็นต่าง ๆ ทั้งหมดมารวบรวมไว้ ณ วัดชลประทานรังสรรค์ สิ่งสำคัญที่น่าสนใจอย่างยิ่ง คือ หลวงพ่อทันใจ เป็นพระพุทธรูปที่หล่อด้วยทองสำริดปางมารวิชัย ศิลปะเชียงแสนสิงห์สาม จำนวน 3 องค์ องค์แรกหน้าตักกว้าง 19 นิ้ว สูง 32 นิ้ว องค์ที่ 2 หน้าตักกว้าง 16 นิ้ว สูง 31 นิ้ว องค์ที่สามหน้าตักกว้าง 9 นิ้ว สูง 20 นิ้ว มีอายุกว่า 1,300 ปี เป็นพระพุทธรูปเก่าแก่คู่บ้านคู่เมืองของชาวอำเภอสามเงาที่ศักดิ์สิทธิ์มาก จากหลักฐานที่ปรากฏในพ.ศ. 2469 ขุนจรูญ หัวหน้าตำรวจในสมัยนั้นได้ออกไปตรวจท้องที่ และได้ขโมยหลวงพ่อทันใจแล้วนำไปตระเวนขายในตัวเมืองระแหง แต่ไม่มีผู้ใดรับซื้อไว้เพราะกล้ว ขุนจรูญกับพวกจึงได้นำพระที่ขโมยมาไปส่งคืนและได้จอดเรือพักแรมที่หน้าวัด ขณะที่พักผ่อนอยู่นั้นประมาณหนึ่งทุ่มเศษ ขุนจรูญ เกิดอาการชักและสิ้นใจตายในเวลาต่อมา อีกเหตุการณ์เมื่อวันที่ 2 กันยายน 2551 ปรากฏว่าหลวงพ่อทันใจองค์เล็กที่สุด ถูกขโมยไปจากวัดชลประทานรังสรรค์ ต่อมาเมื่อวันที่ 12 กันยายน 2551 คนร้ายได้นำหลวงพ่อทันใจไปไว้ที่วัดคลองระนง อำเภอชุมแสง จังหวัดนครสวรรค์ และโทรศัพท์แจ้งให้ พ.ต.อ.ดำรงค์ เพ็ชรพงษ์ ผกก.สถานีตำรวจชุมแสงในขณะนั้น เพื่อส่งคืนให้วัดชลประทานรังสรรค์ สองเหตุการณ์ที่เกิดขึ้นถือเป็นปาฎิหารขององค์หลวงพ่อทันใจ ทุกปีในเทศกาลสงกรานต์ ชาวบ้านในเขตเทศบาลตำบลสามเงา จะอาราธนาพระหลวงพ่อทันใจทั้ง 3 องค์ แห่ไปตามหมู่บ้านต่าง ๆ ตลอดเส้นทางจะมีชาวบ้านนำดอกไม้ธูปเทียนมาบูชาและนำข้าวตอกดอกไม้โรยใส่ขบวนแห่ พร้อมกับสรงน้ำเพื่อเป็นสิริมงคล
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: อยู่ที่บ้านจัดสรร ตำบลสามเงา ห่างจากเขื่อนภูมิพล 5 กิโลเมตร
ชื่อสถานที่: ริมสายธารลานกระทงสาย
ชื่อสถานที่ในภาษาอังกฤษ: ไม่มี
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: สวนสาธารณะ/สวนหย่อม
ที่ตั้ง: - กิตติขจร - เมืองตาก ตาก 63000 ภาคเหนือ
รายละเอียด: ตลอดทั่งแนวเป็นสวนสาธารณะพักผ่อนหย่อนใจของชาวเมืองตาก ซึ่งช่วงยามเย็นจะมองเห็นพระอาทิตย์ตกลับเหลี่ยมเขาสวยงามมากและเป็นที่จัดกิจกรรมงานประเพณีลอยกระทงสายไหลประทีป 1,000 ดวง
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตั้งอยู่เชิงสะพานสมโภชกรุงรัตนโกสินทร์ 200 ปี ถนนกิตติขจร อำเภอเมืองตาก
ชื่อสถานที่: สวนกระทงสาย
ชื่อสถานที่ในภาษาอังกฤษ: ไม่มี
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: สวนสาธารณะ/สวนหย่อม
ที่ตั้ง: - - เชียงเงิน เมืองตาก ตาก 63000 ภาคเหนือ
รายละเอียด: เป็นสวนสาธารณะที่บ่งบอกถึงเอกลักษณ์ งานประเพณีลอยกระทงสาย ซึ่งเป็นประเพณีที่ชาวเมืองตากมีความภาคภูมิใจและมีเอกลักษณ์เฉพาะที่หาชมได้แห่งเดียวในประเทศไทย
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00 - 20.00 น.
ช่วงเวลาการเปิดให้บริการของปี: -
ติดต่อ: 055 518 888
สถานที่ใกล้เคียง: ตั้งอยู่ตรงข้ามกับสำนักงานการท่องเที่ยวแห่งประเทศไทย สำนักงานตาก ตำบลหนองหลวง
ชื่อสถานที่: หาดทรายทองริมแม่ปิงเมืองตาก
ชื่อสถานที่ในภาษาอังกฤษ: ไม่มี
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - เชียงเงิน เมืองตาก ตาก 63000 ภาคเหนือ
รายละเอียด: ตั้งอยู่ริมแม่น้ำปิงฝั่งตะวันตก ตำบลป่ามะม่วง ตรงข้ามตัวเมืองตาก เป็นหาดทรายที่สร้างขึ้นทอดตัวยาวตลอดแนวแม่น้ำปิงมีความยาวถึง 1.5 กิโลเมตร
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตั้งอยู่ริมแม่น้ำปิงฝั่งตะวันตก ตำบลป่ามะม่วง ตรงข้ามตัวเมืองตาก
ชื่อสถานที่: วัดสีตลาราม
ชื่อสถานที่ในภาษาอังกฤษ: Wat Si Tala Ram
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: - ตากสิน - เมืองตาก ตาก 63000 ภาคเหนือ
รายละเอียด: เป็นวัดเก่าแก่ของจังหวัด เหตุที่ชาวบ้านเรียกวัดน้ำหักเพราะในสมัยก่อนด้านตะวันตกของวัดเป็นแม่น้ำปิงที่มีกระแสน้ำไหลหักวน เมื่อถึงฤดูน้ำหลาก น้ำจากลำห้วยแม่ท้อซึ่งไหลแรงมากได้ไหลตัดกระแสน้ำของแม่น้ำปิง จึงทำให้กระแสน้ำแม่ปิงหักเหเบนเข้าหาท่าน้ำหน้าวัด ต่อมามีการถมดินสองฝั่งแม่น้ำ ร่องน้ำจึงเปลี่ยนไปไม่มีคุ้งน้ำที่มีกระแสน้ำไหลวนให้เห็นอีก  ภายในวัดบรรยากาศร่มรื่นมี โบสถ์ และอาคารเรือนไม้สร้างตามศิลปะยุโรป พระอุโบสถของวัดเคยถูกไฟไหม้แต่ได้มีการสร้างขึ้นใหม่ หน้าอุโบสถมีวิหารคต สร้างด้วยไม้แกะสลักลวดลาย ภายในประดิษฐานพระพุทธรูปสมัยอยุธยา 
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ใกล้ตอกบ้านจีน ตั้งอยู่ที่บ้านจีน ถนนตากสิน ตำบลระแหง
ชื่อสถานที่: วัดพระนารายณ์มหาราช
ชื่อสถานที่ในภาษาอังกฤษ: Wat Phra Narai Maharat
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: - เชียงเงิน เมืองตาก ตาก 63000 ภาคเหนือ
รายละเอียด: เป็นวัดที่น่าจะสร้างโดยพระมหากษัตริย์ เนื่องจากพบซากพระอุโบสถซึ่งผูกพัทธสีมา 2 ชั้น มีกำแพงแก้วรอบพระอุโบสถ กำแพงด้านในทำเป็นช่องเล็กๆ เต็มทั้ง 4 ด้าน ช่องเหล่านี้ทำไว้สำหรับตามประทีป คล้ายกับพระนารายณ์ราชนิเวศน์จังหวัดลพบุรี สมเด็จฯ กรมพระยาดำรงราชานุภาพ เมื่อครั้งเสด็จล่องมาตามแม่น้ำปิงถึงเขาแก้วในพ.ศ. 2465 ทรงเสด็จขึ้นไปตรวจสอบและทรงพบช่องตามประทีปที่กำแพงรอบพระอุโสถ จึงสันนิษฐานว่าสมเด็จพระนายณ์มหาราช น่าจะทรงโปรดให้สร้างขึ้นเพื่อเฉลิมพระเกียรติ เมื่อครั้งเสด็จไปตีเมืองเชียงใหม่และได้รับชัยชนะ หลังจากเสด็จกลับในพ.ศ.2205 ลักษณะของพระอุโบสถและกำแพงแก้วที่หลงเหลืออยู่ แสดงว่าเป็นฝีมือสกุลช่างในสมัยกรุงศรีอยุธยา
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00-17.00 น.
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: อยู่บนเนินเขาแก้ว ตำบลแม่ท้อ ห่างจากวัดดอยข่อยเขาแก้วลงไปประมาณ 12 กิโลเมตร
ชื่อสถานที่: สะพานแขวนสมโภช กรุงรัตนโกสินทร์ 200 ปี
ชื่อสถานที่ในภาษาอังกฤษ: Bangkok Bicentennial Bridge
ประเภท: แหล่งท่องเที่ยวทางธรรมชาติ
ชนิด: จุดชมวิว
ที่ตั้ง: - - - เมืองตาก ตาก 63000 ภาคเหนือ
รายละเอียด: สะพานแขวนสมโภช กรุงรัตนโกสินทร์ 200 ปี เป็นสะพานที่สร้างขึ้นเพื่อเฉลิมฉลองการสมโภชกรุงรัตนโกสินทร์มีอายุครบ 200 ปี สร้างเมื่อ พ.ศ. 2525 โดยองค์การบริหารส่วนจังหวัดตาก เพื่อเชื่อมสองฝั่งแม่น้ำปิงระหว่างเทศบาลเมืองตาก และตำบลป่ามะม่วง ซึ่งในอดีตสามารถใช้รถจักรยานและรถจักรยานยนต์สัญจร แต่ปัจจุบันเป็นสะพานสำหรับเดินชมทิวทัศน์แม่น้ำปิงและมีการประดับไฟสวยงามมากในยามค่ำคืน โครงสร้างของสะพานมีขนาดความกว้าง 2.50 เมตร ยาว 400 เมตร ฐานรากและจุดพื้นเป็นไม้โยงยึดด้วยลวดสลิงขนาดใหญ่
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 24 ชั่วโมง
ช่วงเวลาการเปิดให้บริการของปี: -
ติดต่อ: 0 5551 8133
สถานที่ใกล้เคียง: ใกล้อาคารหอกิตติคุณ อำเภอเมืองตาก
ชื่อสถานที่: บ่อน้ำพุร้อนพระร่วง
ชื่อสถานที่ในภาษาอังกฤษ: Phra Ruang Hot Spring
ประเภท: แหล่งท่องเที่ยวทางธรรมชาติ
ชนิด: น้ำพุร้อน/บ่อน้ำร้อน/ธารน้ำ
ที่ตั้ง: หมู่ 3 บ้านลานหิน - คณฑี เมืองกำแพงเพชร กำแพงเพชร 62000 ภาคเหนือ
รายละเอียด: เป็นน้ำพุร้อนเกิดขึ้นเองตามธรรมชาติ ผุดขึ้นมาจากใต้ดิน จำนวน 5 จุด อุณหภูมิประมาณ 40-65 องศาเซลเซียส จากการตรวจสอบของกระทรวงสาธารณสุขปรากฏว่าไม่มีสารปนเปื้อนและเชื้อโรคอันตรายเกินมาตรฐานแต่อย่างใด ปัจจุบันบ่อน้ำพุร้อนพระร่วง มีการปรับปรุงสภาพภูมิทัศน์โดยรอบอย่างสวยงาม เป็นแหล่งท่องเที่ยวเพื่อสุขภาพ และสำหรับพักผ่อน บริการห้องอาบน้ำแร่และนวดแผนโบราณ เป็นสถานที่ท่องเที่ยวเชิงสุขภาพ ที่เปิดบริการให้เข้าชมฟรี สามารถเข้าชมสถานที่และแช่เท้าได้ฟรี จุดเด่นคือแช่น้ำแร่ ไม่มีกลิ่นกำมะถัน
รายละเอียดในภาษาอังกฤษ: Phra Ruang Hot Spring is a naturally occurring hot spring that emerges from the ground at five different spots, with temperatures ranging from 40-65°C. According to inspections by the Ministry of Public Health, there are no contami-ts or harmful bacteria exceeding safety standards. Currently, the Phra Ruang Hot Springs has been beautifully landscaped and developed into a health and relaxation destination, offering mineral baths and traditional Thai massage services. It is a health tourism attraction that offers free admission, where visitors can tour the site and soak their feet in the hot springs free of charge. A key highlight is the mineral baths, which are odorless and free of sulfur.
จุดเด่น: น้ำพุร้อนธรรมชาติ,น้ำแร่คุณภาพ,บรรยากาศสวยงาม,ไม่มีกลิ่นกำมะถัน
เวลาเปิดให้บริการ: เปิดบริการทุกวัน 08.30- 16.30 น.
ช่วงเวลาการเปิดให้บริการของปี: -
ติดต่อ: 055 741 787 , 0 5570 1379 (องค์การบริหารส่วนจังหวัดกำแพงเพชร)
สถานที่ใกล้เคียง: ตั้งอยู่ตำบลลานดอกไม้ ทางหลวงหมายเลข 101( สายกำแพงเพชร-พรานกระต่าย)ห่างจากเมืองกำแพงเพชร 13 กิโลเมตร
ชื่อสถานที่: อ่างเก็บน้ำคลองมดแดง
ชื่อสถานที่ในภาษาอังกฤษ: Khlong Mod Daeng Reservoir
ประเภท: แหล่งท่องเที่ยวทางธรรมชาติ
ชนิด: เขื่อน/อ่างเก็บน้ำ
ที่ตั้ง: หมู่ 7 บ้านคลองสมุยเหนือ - คลองน้ำไหล คลองลาน กำแพงเพชร 62180 ภาคเหนือ
รายละเอียด: เป็นอ่างเก็บน้ำขนาดใหญ่ เนื้อที่ประมาณ 1,500 ไร่ มีน้ำตลอดทั้งปี เป็นแหล่งตกปลา ปลูกพืชไร่ มีสวนมะขามหวาน และสวนส้มเขียวหวานอยู่ใกล้ ๆ สภาพภูมิประเทศสวยงาม มีเนินเขาล้อมรอบ จุดเด่นของอ่างเก็บน้ำแห่งนี้มีหลายอย่างเช่น:
ทัศนียภาพที่งดงาม: อ่างเก็บน้ำล้อมรอบด้วยธรรมชาติที่สวยงาม ทั้งภูเขาและป่าไม้ ทำให้เป็นสถานที่เหมาะสำหรับการพักผ่อน และเป็นที่ชื่นชอบของนักท่องเที่ยวที่ต้องการความสงบและผ่อนคลาย
กิจกรรมนันทนาการ: ผู้เยี่ยมชมสามารถทำกิจกรรมหลากหลาย เช่น พายเรือ เดินป่า ปั่นจักรยาน หรือตกปลา เป็นแหล่งท่องเที่ยวเชิงอนุรักษ์ที่เหมาะกับผู้ที่รักธรรมชาติ
บรรยากาศอันเงียบสงบ: อ่างเก็บน้ำคลองมดแดงเป็นสถานที่ที่ค่อนข้างเงียบสงบ ไม่มีความวุ่นวายจากการท่องเที่ยวมากนัก ทำให้เป็นจุดหมายสำหรับผู้ที่ต้องการหลีกหนีความวุ่นวายของเมือง
พระอาทิตย์ตกที่สวยงาม: หนึ่งในไฮไลท์ของที่นี่คือวิวพระอาทิตย์ตกดินที่งดงามเหนือผิวน้ำ นักท่องเที่ยวสามารถมานั่งชมวิวและถ่ายภาพบรรยากาศช่วงเย็นได้
พื้นที่พักผ่อนและปิกนิก: บริเวณรอบๆ อ่างเก็บน้ำมีพื้นที่สำหรับการตั้งแคมป์และปิกนิก เหมาะสำหรับครอบครัวและกลุ่มเพื่อนที่ต้องการใช้เวลาในธรรมชาติ
รายละเอียดในภาษาอังกฤษ: The Khlong Mod Daeng Reservoir is a large reservoir covering approximately 1,500 rai (about 600 acres). It has water throughout the year and serves as a popular spot for fishing, growing cash crops, and has nearby sweet tamarind and orange orchards. The area features beautiful landscapes with rolling hills surrounding it. The highlights of this reservoir include:
Stunning Scenery: The reservoir is surrounded by beautiful nature, including mountains and forests, making it an ideal place for relaxation. It is favored by tourists seeking peace and tranquility.
Recreational Activities: Visitors can engage in various activities such as canoeing, hiking, cycling, or fishing. It is a conservation-oriented tourist destination ideal for nature enthusiasts.
Peaceful Atmosphere: The Khlong Mod Daeng Reservoir is relatively quiet and free from the hustle and bustle of tourism, making it a perfect escape from city life.
Beautiful Sunset Views: One of the highlights here is the stunning sunset views over the water. Tourists can sit and enjoy the evening scenery and take photographs of the picturesque sunset.
Picnic and Camping Areas: The area around the reservoir provides spaces for camping and picnicking, making it suitable for families and groups of friends looking to spend time in nature.
จุดเด่น: -
เวลาเปิดให้บริการ: เปิดทุกวัน
08.00-20.00 น.
(ต้องติดต่อไปล่วงหน้าก่อนเข้าไป)
ช่วงเวลาการเปิดให้บริการของปี: -
ติดต่อ: 055-713129, 055-720384 081-8874189
สถานที่ใกล้เคียง: อยู่บ้านคลองสมุยเหนือ ตำบลโป่งน้ำร้อน อำเภอคลองลาน
ชื่อสถานที่: วัดบาง
ชื่อสถานที่ในภาษาอังกฤษ: Wat Bang
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - ราชดำเนิน 2 คณฑี เมืองกำแพงเพชร กำแพงเพชร 62000 ภาคเหนือ
รายละเอียด: หลวงพ่อเพชร ณ วัดบาง ตำบลในเมือง อ.เมือง จังหวัดกำแพงเพชร ซึ่งเป็นพระพุทธรูปคู่บ้านคู่เมืองของกำแพงเพชรและเป็นที่เคารพของคนกำแพงเพชรเป็นอย่างมากที่สุดอีกองค์หนึ่ง ซึ่งประดิษฐานอยู่ในวิหารที่วัดบาง แต่เดิมไม่ได้เปิดให้คนทั่วไปได้เข้าไปสักการบูชา แต่ปัจจุบันทางวัดได้เปิดให้กับผู้เลื่อมใสในองค์หลวงพ่อเพชรได้เข้าไปสักการบูชาแล้ว หลวงพ่อเพชร เป็นพระพุทธรูปเนื้อสำริดศิลปะแบบเชียงแสน ปางมารวิชัย ที่เรียกว่า สิงห์ 1ที่หาชมได้ไม่ง่ายนัก มีหน้าตักกว้าง 2 ศอก 1 คืบ 5 นื้ว สูง 3 ศอก 1 คืบ มีพุทธลักษณะงดงาม และมีขนาดใหญ่กว่าหลวงพ่อเพชรของจังหวัดพิจิตร ที่มีอายุกว่า 800 ปี ชาวกำแพงเพชรเชื่อว่าหากใครได้มาสักการบูชาแล้วก็จะร่ำรวย มั่งมี เหมือนกับสมัยเชียงแสน ร่ำรวยแบบเงินล้านเงินแสน เหมือนชื่อศิลปเชียงแสน
รายละเอียดในภาษาอังกฤษ: Luang Phor Phet, located at Wat Bang in the town of Nai Mueang, Muang District, Kamphaeng Phet Province, is a revered Buddha image and a significant cultural icon of Kamphaeng Phet. It is highly respected by the people of Kamphaeng Phet. The image is enshrined in the vihara at Wat Bang. Previously, the temple did not allow general access for worship, but now the temple has opened it to those who wish to pay their respects.
Luang Phor Phet is a bronze Buddha statue in the Chiang Saen style, depicted in the Mara Victory posture, known as Singha 1, which is rare to see. The statue has a width of 2 cubits and 1 fingerbreadth, and a height of 3 cubits and 1 fingerbreadth. It features beautiful and impressive characteristics and is larger than the Luang Phor Phet in Phichit Province, which is over 800 years old. The people of Kamphaeng Phet believe that those who come to pay their respects will become wealthy and prosperous, reminiscent of the Chiang Saen era, with riches comparable to millions and hundreds of thousands of baht, reflecting the Chiang Saen art style.
จุดเด่น: -
เวลาเปิดให้บริการ: เปิดทุกวัน 08.00-16.00
ช่วงเวลาการเปิดให้บริการของปี: -
ติดต่อ: 0 5571 6532, 0 5571 6532
สถานที่ใกล้เคียง: ถนนราชดำเนิน 2 ตำบลในเมือง เมืองกำแพงเพชร
ชื่อสถานที่: ถ้ำพุหวาย
ชื่อสถานที่ในภาษาอังกฤษ: Tham Phu Wai
ประเภท: แหล่งท่องเที่ยวทางธรรมชาติ
ชนิด: ถ้ำ
ที่ตั้ง: หมู่ 3 - - บ้านไร่ อุทัยธานี 61140 ภาคเหนือ
รายละเอียด: เป็นถ้ำขนาดใหญ่ ภายในถ้ำกว้างขวาง มีหินงอกหินย้อย เช่น รูปเจดีย์ อ่างน้ำ ทางเข้าถ้ำอยู่บนไหล่เขาต้องเดินขึ้นไป อากาศถ่ายเทได้สะดวก มีโพรงทะลุถึงด้านตรงข้ามของภูเขา มีค้างคาวอาศัยอยู่ 9 ชนิด ติดต่อคนนำทางได้บริเวณปากถ้ำ ใช้เวลาเดินประมาณ 1 ชั่วโมง ทางด้านหลังของถ้ำพุหวาย มี ถ้ำเทพมาลี หรือ ถ้ำพญานาค เป็นถ้ำขนาดเล็กค่อนข้างลึกมีความสวยงามตามธรรมชาติของหินงอกหินย้อย ยอดเขาพุหวาย สูง 700 เมตรจากระดับน้ำทะเล สามารถมองเห็นทัศนียภาพสวยงามกว้างไกล บนสันเขาเป็นป่าเต็งรังที่ค่อนข้างสมบูรณ์
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-16.30น.
ช่วงเวลาการเปิดให้บริการของปี: -
ติดต่อ: 0 5622 1140
สถานที่ใกล้เคียง: ตั้งอยู่ในเขตอุทยานแห่งชาติพุเตย อำเภอบ้านไร่ อยู่เลยแยกเข้าวัดถ้ำเขาวงไปประมาณ 4 กิโลเมตร
ชื่อสถานที่: หลวงพ่อโตวัดผาทั่ง
ชื่อสถานที่ในภาษาอังกฤษ: Pa Tang Temple
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - - แก่นมะกรูด บ้านไร่ อุทัยธานี 61140 ภาคเหนือ
รายละเอียด: มีหลวงพ่อโตองค์ใหญ่ ขนาดหน้าตักกว้าง 23 เมตร สูง 52 เมตร สร้างโดยแรงศรัทธาของคณะศิษย์สมเด็จพระพุฒาจารย์ (โต พรหมรังสี) ด้านหลังขององค์หลวงพ่อโต มีต้นสาละ สูงราว 3-4 เมตร นอกจากนั้นที่นี่ยังเป็นศูนย์รวมของชาวไทยในประเพณีสงกรานต์ที่ไม่เหมือนที่ไหนอีกด้วยค่ะ เป็นประเพณีแห่น้ำดอกไม้ ในช่วงสงกรานต์ แต่ละหมู่บ้าน จะช่วยกันทำพุ่มดอกไม้ขนาดใหญ่คล้ายทรงเจดีย์ และจัดขบวนแห่พร้อมด้วยนางรำ แห่พุ่มดอกไม้ไปถวายวัดค่ะ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 24 ชั่วโมง
ช่วงเวลาการเปิดให้บริการของปี: -
ติดต่อ: 08 9567 5545
สถานที่ใกล้เคียง: ที่ตั้งตำบลห้วยแห้ง อำเภอบ้านไร่ ห่างจากศูนย์ทอผ้าพื้นเมืองลายโบราณบ้านผาทั่ง 1 กิโลเมตร
ชื่อสถานที่: วัดมณีสถิตย์กปิฏฐาราม
ชื่อสถานที่ในภาษาอังกฤษ: Wat Mani Sathit Kapittharam
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - สุนทรสถิตย์ เกาะเทโพ เมืองอุทัยธานี อุทัยธานี 61000 ภาคเหนือ
รายละเอียด: เป็นวัดที่สร้างในสมัยรัตนโกสินทร์ ชาวเมืองเรียกกันว่า วัดทุ่งแก้ว ในวัดนี้มีพระปรางค์ใหญ่อยู่องค์หนึ่ง ฐานกว้าง 8 เมตร สูง 16 เมตร ลักษณะเป็นปรางค์ห้ายอด สร้างเมื่อ พ.ศ. 2452 ภายในบรรจุพระบรมสารีริกธาตุ และเป็นที่ประดิษฐานรูปหล่อหลวงพ่อแย้มผู้สร้างวัดนี้ บริเวณวัดมีสระน้ำก่ออิฐเป็นสระน้ำมนต์ขนาดใหญ่  กลางสระมีแผ่นศิลาอักขระยันต์ของหลวงพ่อแย้มฝังเอาไว้ น้ำในสระแห่งนี้เคยใช้เป็นน้ำสรงพุทธาภิเษกในพระราชพิธีบรมราชาภิเษกของพระบาทสมเด็จพระเจ้าอยู่หัว รัชกาลที่ 6 และรัชกาลที่ 7 
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-16.30น.
ช่วงเวลาการเปิดให้บริการของปี: -
ติดต่อ: 056-514651-2
สถานที่ใกล้เคียง: ตั้งอยู่ถนนสุนทรสถิตย์ ตรงวงเวียนหอนาฬิกา ตำบลอุทัยใหม่ เมืองอุทัยธานี
ชื่อสถานที่: วัดธรรมโฆษก
ชื่อสถานที่ในภาษาอังกฤษ: Wat Thammakhosok
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - ศรีอุทัย - เมืองอุทัยธานี อุทัยธานี 61000 ภาคเหนือ
รายละเอียด: เคยใช้เป็นสถานที่ประกอบพิธีถือน้ำพระพิพัฒน์สัตยาของข้าราชการเมืองอุทัยธานี และเป็นลานประหารนักโทษ เป็นวัดที่สร้างในสมัยต้นกรุงรัตนโกสินทร์ ภายในโบสถ์มีภาพจิตรกรรมฝาผนังฝีมืองดงามจัดว่าสวยงามที่สุดในอุทัยธานี สันนิษฐานว่าเป็นฝีมือช่างสมัยอยุธยาตอนปลายที่ยังมีชีวิตอยู่ถึงสมัยรัตนโกสินทร์ จิตรกรรมฝาผนังเป็นภาพพุทธประวัติตอนเสด็จลงจากดาวดึงส์ และตอนผจญมาร ผนังข้างด้านบนเป็นภาพเทพชุมนุมสลับกับพัดยศ กรอบหน้าต่างด้านนอกเป็นลายปูนปั้น วิหารสร้างยกพื้นสูงกว่าโบสถ์ หน้าบันเป็นรูปช้างสามเศียร ภายในมีแท่นประดิษฐานพระพุทธรูปซึ่งมีประมาณ 20 องค์ จัดเรียงอย่างเป็นระเบียบ บนหน้าต่างด้านนอกมีลายปูนปั้นเป็นเรื่องรามเกียรติ์ประดับเป็นกรอบ ประตูวิหารเป็นไม้จำหลักลายดอกไม้ทาสีแดงงดงามมาก โบสถ์และวิหารมีพระปรางค์และเจดีย์เรียงรายอยู่ 2-3 องค์
กำแพงรอบโบสถ์ของวัดนี้ก่อต่อกับฐานวิหารเพราะมีพื้นสูงกว่า ประตูเป็นซุ้มแบบจีน และด้านหลังโบสถ์มีซุ้มประดิษฐานพระพุทธรูปเช่นเดียวกับด้านหน้า มีกุฏิเล็กอยู่ติดกับกำแพงโบสถ์ เป็นฝีมือช่างสมัยอยุธยา บานประตูวัดแกะสลัก ฝีมือช่างในสมัยรัตนโกสินทร์ตอนต้น เป็นลายดอกไม้ประกอบใบกระจังต่อก้านสลับดอกเรียงเป็นแถวสวยงามมาก พื้นในเป็นสีแดงเข้าใจว่าเดิมคงลงสีทองบนตัวลายไว้ บานหน้าต่างแกะเป็นลวดลายเดียวกัน
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-16.30น.
ช่วงเวลาการเปิดให้บริการของปี: -
ติดต่อ: 0 5651 145
สถานที่ใกล้เคียง: ตั้งอยู่ที่ถนนศรีอุทัย ตำบลอุทัยใหม่ ใกล้ตลาดเทศบาลเมืองอุทัยธานี
ชื่อสถานที่: สวนรุกขชาติไพศาลี
ชื่อสถานที่ในภาษาอังกฤษ: -
ประเภท: แหล่งท่องเที่ยวทางธรรมชาติ
ชนิด: สวนพฤกษศาสตร์
ที่ตั้ง: - - วังข่อย ไพศาลี นครสวรรค์ 60220 ภาคเหนือ
รายละเอียด: เนื้อที่ประมาณ 38,000 ไร่ สภาพภูมิประเทศ เป็นภูเขาสูงชัน มียอดสูงสุด สูง 558 เมตร เป็นพื้นที่เขตรอยต่อ 3 จังหวัด คือ นครสวรรค์ เพชรบูรณ์ และลพบุรี มีธรรมชาติที่สวยงาม มีแหล่งท่องเที่ยวทางธรรมชาติ ได้แก่ น้ำตกซับสมบูรณ์ใน สวนรุกขชาติ 100 ปี และน้ำตกซับใหญ่ พิชิตยอดสอยดาว เขตบ้านเขาเขียว น้ำตกทั้งสองแห่งนี้ปกติจะมีน้ำเฉพาะในเดือน มิถุนายน-ตุลาคม สภาพป่าที่นี่ประกอบด้วยป่าเบญจพรรณ ป่าเต็งรัง ป่าดงดิบแล้ง และป่าทุ่งหญ้า จึงมีความหลากหลายทางระบบนิเวศเป็นแหล่งที่อยู่อาศัยของสัตว์ป่านานาชนิด เหมาะแก่การศึกษาเรียนรู้ทางธรรมชาติที่สวยงาม อาทิ มีจุดชมวิวบนยอดเขาที่สามารถมองเห็นทัศนียภาพกว้างไกล มีจุดพักแรมบนยอดสอยดาวเพื่อชมพระอาทิตย์ขึ้นและตก ในฤดูหนาวอากาศหนาวเย็นมากจึงเหมาะกับนักท่องเที่ยวที่ต้องการความท้าทาย มีเส้นทางเดินป่าศึกษาธรรมชาติ จากน้ำตกซับสมบูรณ์ถึงน้ำตกซับใหญ่ เป็นการท่องเที่ยวเชิงนิเวศที่มุ่งเน้นให้นักท่องเที่ยวได้เกิดการเรียนรู้ และได้รับประสบการณ์ที่หลากหลาย อีกทั้งยังได้ชื่นชมกับความสวยงามของธรรมชาติ โดยมีระยะทางในการเดินป่า 7-15 กิโลเมตรใช้เวลาท่องเที่ยว 1-3 วัน ขึ้นอยู่กับความประสงค์ของนักท่องเที่ยว
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5622-1140 ต่อ 119
สถานที่ใกล้เคียง: บริเวณเทือกเขาสอยดาวในเขตป่าสงวนแห่งชาติป่าเขาคอกป่าเขาโลมนาง และป่าเขาสอยดาว
ชื่อสถานที่: พุทธศาสนสถานหลวงพ่อดำ
ชื่อสถานที่ในภาษาอังกฤษ: Luangpho Dam Buddhist Monument
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - - โคกเดื่อ ไพศาลี นครสวรรค์ - ภาคเหนือ
รายละเอียด: หลวงพ่อดำ ประดิษฐานอยู่ที่วัดสระทะเล ตำบลโคกเดื่อ กรมศิลปากรสันนิษฐานว่าสร้างในสมัยกรุงสุโขทัยมีอายุประมาณ 700 ปีเศษ แต่เดิมชาวบ้านพบพระพุทธรูปอยู่กลางป่าสามองค์ ปัจจุบันเหลือเพียงองค์เดียว เรียกขานตามกันว่า หลวงพ่อดำ วัดสระทะเล         
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5625-9272,0-5635-2133
สถานที่ใกล้เคียง: วัดสระทะเล ต.โคกเดื่อ
ชื่อสถานที่: เมืองเก่าเวสาลี
ชื่อสถานที่ในภาษาอังกฤษ: Mueang Kao Wesali
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: - - สำโรงชัย ไพศาลี นครสวรรค์ 60220 ภาคเหนือ
รายละเอียด: เป็นเมืองสี่เหลี่ยมผืนผ้า มุมมน มีกำแพงดิน 2 ชั้น มีคูเมืองคั่นกลาง ยาวประมาณ 700 เมตร กว้าง 500 เมตร สันนิษฐานว่าสร้างขึ้นในสมัยทวารวดี บริเวณที่ตั้งชุมชนเป็นที่ราบลุ่มมีทางน้ำไหลผ่าน จากการขุดแต่งใน พ.ศ.2539 พบว่า โบราณสถานซึ่งอยู่บริเวณด้านตะวันออกของเมืองเป็นศิลปะสมัยอยุธยาตอนปลาย ประกอบด้วยอุโบสถ มณฑป วิหาร เจดีย์ และผลจากการศึกษาหลักฐานชั้นดินทางโบราณคดี พบว่า ก่อนการสร้างโบราณสถาน กลุ่มเมืองเก่าเวสาลีแห่งนี้ ได้มีชุมชนตั้งหลักแหล่งอยู่ก่อนแล้ว เป็นชุมชนในสมัยก่อนประวัติศาสตร์ตอนปลาย ซึ่งได้มีการพัฒนาเข้าสู่การเป็นชุมชนคูน้ำคันดินในสมัยทวารวดี เมืองเวสาลีเคยเป็นเมืองหน้าด่านเล็ก ๆ ของกรุงละโว้ในดินแดนสุวรรณภูมิ ปรากฏหลักฐานซากวัตถุโบราณ เช่น พระปรางค์ หอสมุด และพระพุทธรูปฝีมือขอมโบราณ ราว พ.ศ.1100-1400 ขอมได้มีอำนาจเจริญรุ่งเรืองในแคว้นสุวรรณภูมิ ตลอดทั้งในแคว้นโคตรบูร แคว้นโยนก และแคว้นทวารวดี โดยมีกรุงละโว้เป็นราชธานี เมืองเวสาลีนี้ได้สร้างขึ้นในสมัยนั้น มีอายุรุ่นราวคราวเดียวกับกรุงสุโขทัย นครโยนก เมืองโอฆะบุรี และเมืองศรีเทพ โดยที่เมืองเหล่านี้ได้สร้างขึ้นไว้เพื่อเป็นเมืองหน้าด่านของกรุงละโว้ทั้งสิ้น ภายหลังเมืองเวสาลีตกอยู่ภายใต้การปกครองของกรุงสุโขทัย และได้ถูกปล่อยร้างมาราว 400 ปี จนถึง พ.ศ.2199 สมัยสมเด็จพระนารายณ์มหาราช กษัตริย์ไทยรัชกาลที่ 28 แห่งกรุงศรีอยุธยา ได้ทรงบูรณปฏิสังขรณ์ เมืองละโว้ขึ้นเป็นราชธานีอีกแห่ง ให้ชื่อเมืองลพบุรี พระองค์ทรงดำริเห็นว่า หัวเมืองฝ่ายเหนือยังไม่สงบลงได้ง่าย เพราะมีพม่าคอยหนุนหลัง ประกอบเป็นที่ราบลุ่มทำนาข้าวได้ดี เหมาะแก่การที่จะตั้งกองรักษาด่านไว้เพื่อป้องกันข้าศึกทางฝ่ายล้านนา จึงได้บูรณะเมืองเวสาลีขึ้นใหม่            
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5651-4651-2
สถานที่ใกล้เคียง: อ.ไพสาลี
ชื่อสถานที่: วัดป่าสิริวัฒนวิสุทธิ์
ชื่อสถานที่ในภาษาอังกฤษ: Wat Pa Siriwattanawisuth
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 99 หมู่ที่ 2 - ทำนบ ท่าตะโก นครสวรรค์ 60160 ภาคเหนือ
รายละเอียด: เป็นวัดแรกและวัดเดียวที่สมเด็จพระเจ้าพี่นางเธอฯ ได้รับไว้เป็นวัดประจำพระองค์ เมื่อวันที่ 12 มิ.ย. 2550 สิ่งที่ฌดดเด่นสะดุดตา คือ รูปลักษณ์ของวัดที่สร้างเป็นรูปเรือหลวงที่แฝงไปด้วยปรัชญาแห่งธรรมะ มีชืิ่อเรียกว่า "ราชญาณนาวาทีฆายุมงคล" นอกจากนี้ภายในวัดวัดยังมีสิ่งที่น่าสนใจอีก เช่น เจดีย์พุทธคยา และ เจดีย์ศรีมหาราช เจดีย์นี้ต่างจากเจดีย์ทั่วไป คือ ได้ประยุกต์ให้ภายในองค์เจดีย์จัดเป็นห้องสำคัญทางประวัตฺศาสตร์ มี 3 ชั้น คือ ชั้นล่าง เรียกว่า "วังนาคราช" ใช้เป็นที่ปฏิบัติธรรมของพุทธศาสนิกชน ชั้นที่สองแบ่งเป็น 2 ส่วน ส่วนแรกเป็น "ห้องมหาราช" ประดิษฐานพระบรมรูปหล่อมหาราช 8 พระองค์ ส่วนที่สองเป็นห้องสำคัญทางประวัติศาสตร์และชั้นบนสุดมีเจดีย์สูง 12 เมตร เป็นที่ประดิษฐานพระบรมสารีริกธาตุพระพุทธกาญจนาภิเษก และพระพุทธรูปต่างๆ
รายละเอียดในภาษาอังกฤษ: -
จุดเด่น: -
เวลาเปิดให้บริการ: วันเปิดทำการ : ทุกวัน ตั้งแต่เวลา 07.00 – 17.00
ช่วงเวลาการเปิดให้บริการของปี: -
ติดต่อ: 081-8347881
สถานที่ใกล้เคียง: เขาโคกเผ่น ตำบลทำนบ
ชื่อสถานที่: วัดช่องแค
ชื่อสถานที่ในภาษาอังกฤษ: -
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: หมู่ที่1 - จันเสน ตาคลี นครสวรรค์ - ภาคเหนือ
รายละเอียด: เป็นวัดที่สร้างขึ้นเมื่อประมาณปี พ.ศ.2458 โดยหลวงพ่อพรหม ถาวโร พระเกจิชาวพระนครศรีอยุธยา หลังจากที่ท่านได้แวะธุดงค์ที่บ้านช่องแค ขณะที่นั่งสมาธิในถ้ำท่านได้เกิดปัญญาขึ้นโดยฉับพลัน ท่านจึงได้สร้างวัดขึ้นและถวายเป็นสมบัติของพระพุทธศาสนา ปัจจุบันศิษยานุศิษย์ได้นำร่างที่ละสังขารที่ไม่เน่าเปื่อยของหลวงพ่อพรหม ถาวโร มาให้ผู้ที่เลื่อมใสศรัทธาได้กราบไหว้ที่วัด
รายละเอียดในภาษาอังกฤษ: -
จุดเด่น: -
เวลาเปิดให้บริการ: 07.00 - 18.00 น.
ช่วงเวลาการเปิดให้บริการของปี: -
ติดต่อ: 0-5651-4651-2
สถานที่ใกล้เคียง: ม.1 ต.ช่องแค
ชื่อสถานที่: วนอุทยานถ้ำเพชร-ถ้ำทอง
ชื่อสถานที่ในภาษาอังกฤษ: Tham Phet-Tham Thong Forest Park
ประเภท: แหล่งท่องเที่ยวทางธรรมชาติ
ชนิด: สวนพฤกษศาสตร์
ที่ตั้ง: - - จันเสน ตาคลี นครสวรรค์ 60140 ภาคเหนือ
รายละเอียด: เป็นป่าสลับกับภูเขาหินปูน และมีเส้นทางศึกษาธรรมชาติบนเขามีทิวทัศน์ที่มีจุดสนใจจากผู้มองจากภายนอกที่มีสภาพป่าสลับกับภูเขาหินปูน และมีเส้นทางศึกษาธรรมชาติบนเขา เอกลักษณ์ที่สำคัญ คือ ถ้ำหินปูนใหญ่น้อยกว่า 70 ถ้ำ ปัจจุบันเป็นที่น่าสนใจของนักท่องเที่ยว ได้แก่ ถ้ำดาวดึงส์ อยู่ทางด้านทิศเหนือ มีห้องโถงขนาดใหญ่จุคน 400-500 คน มีช่องระบายอากาศด้านบน ถ้ำที่น่าสนใจอื่นๆ ได้แก่ ถ้ำเจ้าพ่อเสือ ถ้ำวิมานลอย ถ้ำมหาโพธิ์ทองถ้ำประกายเพชร อยู่ในด้านทิศตะวันตก ลึกประมาณ 50 เมตร มีห้องโถงขนาดใหญ่ 5 ห้อง มีหินงอกหินย้อยรูปต่างๆ ได้แก่ ปลาโลมาและกำแพงเมืองจีน เป็นต้น ถ้ำประดับเพชร ทางด้านใต้ ถ้ำเป็นห้องโถง 4 ห้อง หินงอกหินย้อยสีน้ำตาลอ่อน-ขาวนวล สีแสงระยิบระยับเหมือนเพชรถ้ำวังไข่มุก อยู่ทางด้านใต้ มีหินงอกหินย้อยสีน้ำตาลเข้ม น้ำตาลอ่อน จนถึงสีขาวนวล มีห้องโถง 3 ห้อง ประดับด้วยเกล็ดเพชร ส่องแสงเป็นประกายคล้ายพระราชวัง มีบันไดไปชมถ้ำ
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5622-1140,0-5623-1416
สถานที่ใกล้เคียง: เขาชอนเดื่อ
ชื่อสถานที่: วัดเขาดินใต้
ชื่อสถานที่ในภาษาอังกฤษ: -
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: - - เก้าเลี้ยว เก้าเลี้ยว นครสวรรค์ - ภาคเหนือ
รายละเอียด: (วัดพระหน่อธรณินทร์ใกล้วารินคงคาราม) เป็นวัดเก่าอก่สน้างในสมัยกรุงศรีอยุธยาตอนปลาย อายุกว่า 200 ปี มีพระอุโบสถอยู่บนยอดเขา อยู่ตรงข้ามวัดโพธิมหาใต้ (มะ-หา-โพด-ใต้) ถือว่าเป็นวัดพี่น้องกัน สภาพของโบราณสถานที่ยังปรากฏอยู่มีเจดีย์บนยอดเขา มีเรื่องเล่าสืบต่อกันมาว่า สมเด็จพุฒาจารย์โต พรหมรังสี เคยธุดงค์จาริกแวะพักบริเวณนี้ สภาพโดยรอบของวัดมีภูเขาศิลาสองลูก ทางด้านหลังมีบึงใหญ่ทิวทัศน์สวยงาม สามารถมองเห็นเขาหลวงไกลๆ บนภูเขาทางทิศเหลือมรมณฑปเก่าซึ่งเป็นที่ประดิษฐานรอยพระบาทจำลองสำริด จารึกด้านข้าง พ.ศ.2456 ได้รับพระราชทานจากสมเด็จพระศรีพัชรินทราบรมราชชนนีนาถ ในรัชกาลที่ 5 ภูเขาทางทิศใต้มีเจดีย์เก่า และพระอุโบสถ ทางขึ้นเป็นบันไดนาคสวยงาม ระหว่างภูเขาสองลูกมีถ้ำเชื่อกันว่าเป็นถิ่นอาศัยของชาวลับแลมาก่อน
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5651-4651-2
สถานที่ใกล้เคียง: ตำบลเขาดิน อำเภอเก้าเลี้ยว จังหวัดนครสวรรค์ตั้งอยู่ริมแม่น้ำปิงฝั่งตะวันตก
ชื่อสถานที่: เขาพระ-เขาสูง
ชื่อสถานที่ในภาษาอังกฤษ: -
ประเภท: แหล่งท่องเที่ยวทางธรรมชาติ
ชนิด: ภูเขา/ธรณีสัณฐานเฉพาะ
ที่ตั้ง: - - หนองกลับ หนองบัว นครสวรรค์ 60110 ภาคเหนือ
รายละเอียด: เป็นดินแดนที่มีทรัพยากรอันทรงคุณค่าอย่างยิ่ง อาทิ หินแกรนิตสีชมพู หินสีดำ และหินมรกต บนยอดเขาพระมีหินก้อนสีชมพูขนาดมหึมาวางเรียงรายทับซ้อนกันเด่นตระหง่านอย่างน่ามหัศจรรย์ ซึ่งเป็นจุดชมวิวที่สามารถมองเห็นทิวทัศน์อันสวยงามของอำเภอหนองบัว ก่อนเดินทางถึงยอดเขาจะต้องผ่านซอกเขา หรือซอกหินหนีบ มีขนาดแคบประมาณ 30 เซนติเมตร เป็นจุดที่ท้าท้ายความสามารถต่อการพิสูจน์ความสวยงามของยอดเขาพระ-เขาสูง แห่งนี้ รวมถึงพรรณไม้นานาชนิดที่น่าศึกษา เช่น ป่าลาน นอกจากนี้ยังมีโครงการอันเนื่องมาจากพระราชดำริ ได้แก่ อ่างเก็บน้ำหลวงพ่อไกร อ่างเก็บน้ำคลองไม้แดง และอ่างเก็บน้ำคลองวังเหียง 
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5651-4651-2
สถานที่ใกล้เคียง: ตำบลหนองกลับ
ชื่อสถานที่: วัดหนองกลับ
ชื่อสถานที่ในภาษาอังกฤษ: -
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 76 หมู่ 3 - หนองกลับ หนองบัว นครสวรรค์ 60110 ภาคเหนือ
รายละเอียด: สร้างขึ้นเมื่อ พ.ศ. 2363 ในสมัยรัชกาลที่ 2 เป็นที่ประดิษฐานรูปหล่อ “หลวงพ่อเดิม” ขนาดเท่าองค์จริง เป็นพระเกจิอาจารย์ที่มีความศักดิ์สิทธิ์ จนชาวบ้านยกย่องว่าเป็น “เทพเจ้าแห่งเมืองสี่แคว” ภายในวัดยังมีพิพิธภัณฑ์วัดหนองกลับรวบรวมของเก่าแก่ไว้มากมาย อาทิ พระพุทธรูปสมัยต่างๆ เครื่องลายคราม สมุดข่อยโบราณ และของใช้ในครัวเรือนโบราณ โดยมีการจัดไว้เป็นหมวดหมู่ไว้อย่างน่าชม
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 056 323 333
สถานที่ใกล้เคียง: เลขที่ 76 หมู่ 3 ตำบลหนองกลับ
ชื่อสถานที่: วัดเกยไชยเหนือ
ชื่อสถานที่ในภาษาอังกฤษ: -
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: หมู่ 4 บ้านปากคลอง - เกยไชย ชุมแสง นครสวรรค์ 60120 ภาคเหนือ
รายละเอียด: เป็นวัดเก่าแก่ที่ตั้งอยู่บริเวณจุดบรรจบของแม่น้ำยมและแม่น้ำน่าน ภายในวัดมีองค์เจดีย์บรรจุพระบรมธาตุทรงลังกาฐานแปดเหลี่ยม สันนิษฐานว่าสร้างขึ้นในสมัยพระเจ้าเสือ แห่งกรุงศรีอยุธยา มีพระอุโบสถหลังเก่าที่มีสถาปัตยกรรมงดงาม สร้างในสมัยรัชกาลที่ 3 ตั้งอยู่ริมแม่น้ำน่าน นอกจากนี้ บริเวณนี้ยังเป็นต้นกำเนิดของตำนานของจระเข้ยักษ์ที่ชื่อไอ้ด่างเกยไชยอีกด้วยภายในวัดมีพิพิธภัณฑ์พื้นบ้านเป็นอาคารทรงไทย 2 หลัง  หลังแรกสร้างประมาณปี พ.ศ.2539 ภายในจัดแสดง เครื่องปั้นดินเผาที่งมได้บริเวณท่าน้ำวัด นอกจากนี้ยังมีเครื่องเบญจรงค์ เครื่องจักสาน โทรทัศน์รุ่นเก่า เครื่องแก้ว ตะเกียง เตารีด จระเข้สตัฟฟ์ ฯลฯ ส่วนอาคารหลังที่สอง สร้างขึ้นในปี พ.ศ. 2541 ตั้งชื่อว่าพิพิธภัณฑ์ต้นน้ำ ภายในจัดแสดง เครื่องปั้นดินเผา เครื่องแก้ว เครื่องเบญจรงค์ ธนบัตร เงินเหรียญโบราณ เครื่องทองเหลือง ปืนยาว เป็นต้นทางโรงเรียนวัดเกยไชยเหนือได้ฝึกเด็กนักเรียนเป็นมัคคุเทศน์น้อยนำชมวัดและพิพิธภัณฑ์
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 0-5651-4651-2 , 056 353 016
สถานที่ใกล้เคียง: ม.4 บ้านปากคลอง ต.เกยไชย บริเวณจุดจบของแม่น้ำยมและน่านไหลมารวมกันเป็นแม่น้ำน่าน แล้วไหลไปบรรจบกับแม่น้ำปิงที่ อ.เมืองนครสวรรค์